Lacnunga
"Lacnunga" ('ravimid') on anglosaksi meditsiiniliste tekstide ja palvete kogumik, mis leidub ühes käsikirjas Briti Raamatukogu Harley kollektsioonis (Harley MS 585). Tekstid on valdavalt vanainglise ja ladina keeles. Tekstikogumiku pealkirja ei leidu kogumikus, see pärineb 19. sajandist ja selle autoriks on Oswald Cockayne, kes esimesena uuris ja toimetas neid tekste 1860. aastatel.